 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ወራር ዕስለ ኣንበጣ ኣብ ኤርትራ ስማዊ ጉድኣት ጥራይዩ ኣውሪዱ ክብሉ ሰብመዚ ተዛሪቦም 12 ሕዳር 2020 ኤርትራ ብወራር ኣንበጣ ዝወረደ ጉድኣት ምስቲ ብደረጃ ሃገር ዝለምዐ ዘራእቲ ክነጻጸር እንከሎ ኣዝዩ ስማዊ ምዃኑ ተገሊጹ ካብ ኢትዮጵያ ዝሰግር ወራር ኣንበጣ ዳርጋ ኣብ ኩሎም ዞባታት እታ ሃገር ከም ዝተርኣየን ንምቁጽጻሩ ሓያል ስራሕ ይስራሕ ብምህላው ዝወረደ ጉድኣት ከም ዘየሎ ሚኒስትሪ ሕርሻ ምግላጹ ማዕከናት ዜና መንግስቲ ገሊጸን ካብ ወርሒ ጥቅምቲ ጀሚሩ ቀጻሊ ወራራት ኣንበጣ ካብ ኢትዮጵያ ይኣትው ከም ዘሎን እቲ መኸተ ኣብ መላእ ሃገር ይቕጽል ምህላውን እቲ ጸብጻብ ሓቢሩ ዛጊት ልዕሊ 30 ሽሕ ሄክታር በቲ ካብ ኢትዮጵያ ዝሰገረን ኣብታ ሃገር ዝጸፈየን ኣንበጣ ዝተወረረ መሬት መድሃኒት ከም ዝተነጸጎን ኣብ ትሕቲ ቁጽጽር ከም ዝኣተወን ኣብ ሚኒስትሪ ሕርሻ ሓላፊ ኣሃዱ ሳገምቲ ባልዓት ኣቶ ቴድሮስ ስዩም ንኣገልግሎት ቴለቪዥን ኤርትራ ኣብ ዝሃቦ ሓበሬታ ገሊጹ ኤርትራ ወራር ዕስለ ኣንበጣ ንምቁጽጻር እንታይ ምድላዋት ገይራ? 